Държавен вестник, бр. 2, 2021 г., стр. 69

БРОЙ  2	
Д Ъ Р Ж А В Е Н  В Е С Т Н И К 	
СТР.  69  
ПОСТАНОВЛЕНИЕ № 1
ОТ 5 ЯНУАРИ 2021 Г.
за изменение и допълнение на Правилника за 
вписванията, одобрен с Постановление № 1486 
на Министерския съвет от 1951 г. (обн., Изв., 
бр. 101 от 1951 г.; изм. и доп., Изв., бр. 30 от 
1955 г., ДВ, бр. 82 от 1996 г., бр. 86 от 1997 г., 
бр. 14 от 2000 г., бр. 5 и 16 от 2001 г., бр. 69 
от 2004 г., бр. 67 от 2005 г., бр. 22 от 2008 г. 
и бр. 63 и 92 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 6, ал. 3, изречение второ думи­
те „скица-копие от кадастралната карта“ се 
заменят със „скица, скица-проект, схема или 
схема-проект, издадени от Агенцията по геоде­
зия, картография и кадастър, или нотариално 
удостоверени преписи от такива“.
§ 2. В чл. 9, ал. 1, изречение второ думата 
„партидата“ се заменя със „съответната по­
мощна партида“.
§ 3. Член 41 се изменя така:
„Чл. 41. (1) Входящият регистър, азбучният 
указател, партидната книга, регистърът за 
справки, регистърът за отказите и постано­
вените по тях определения се водят на елек­
тронен носител по ред, който е определен от 
министъра на правосъдието.
(2) Входящият регистър задължително се 
разпечатва на хартиен носител и се подписва 
от съдията по вписванията.“
§ 4. В чл. 42 се правят следните изменения 
и допълнения:
1. Досегашният текст става ал. 1 и в нея 
след думата „книги“ се добавя „и регистри“.
2. Създават се ал. 2 – 4:
„(2) Агенцията по вписванията осигуря­
ва възможност за заявяване на услугите по 
ал. 1 чрез регистриран отдалечен достъп и до 
електронния образ на поисканите незаверени 
преписи от сканирани копия чрез Единния 
портал за заявяване на електронни админи­
стративни услуги (ЕПЗЕУ) към Агенцията 
по вписванията.
(3) Достъпът по ал. 2 може да бъде предос­
тавен чрез извършване на електронна регис­
трация в ЕПЗЕУ. Лицето, което е поискало 
достъп по електронен път, се идентифицира 
чрез електронен подпис или чрез цифров сер­
тификат, издаден от Агенцията по висванията.
(4) В случаите, които са предвидени в закон, 
държавните и местните органи и администра­
ции могат да заявят регистриран безплатен 
отдалечен достъп в ЕПЗЕУ.“ 
§ 5. В чл. 43 ал. 3 се отменя.
§ 6. Създава се чл. 43а:
„Чл. 43а. (1) За периода след 1 февруари 
2009 г. държавните и местните органи и ад­
министрации извършват справки по лице и за 
имот извън случаите по чл. 569 от Гражданския 
процесуален кодекс и заявяват предоставяне 
на електронен образ от вписаните актове 
само чрез ЕПЗЕУ.
(2) Справката съдържа информация за 
наличните вписвания, отбелязвания и зали­
чавания в базата данни. 
(3) Държавните и местните органи и ад­
министрации извършват справки по лице 
за територията на цялата страна само чрез 
ЕПЗЕУ.“ 
§ 7. В чл. 44 се правят следните допълнения:
1. В ал. 1 накрая се добавя „в съответната 
служба по вписванията“.
2. Създава се нова ал. 2:
„(2) Писмена справка може да бъде по­
искана и по електронен път чрез отдалечен 
достъп. Към молбата се прилагат и съот­
ветните сканирани документи за целите на 
производството.“
3. Създава се ал. 3:
„(3) Агенцията по вписванията осигурява 
възможност за достъпване на електронен 
образ на поисканите удостоверения за впис­
ванията, отбелязванията или заличаванията 
чрез ЕПЗЕУ.“
§ 8. В чл. 45 се правят следните изменения:
1. В буква „а“ думите „определени лица“ 
се заменят с „определено лице“.
2. В буква „б“ думите „определени не­
движими имоти“ се заменят с „определен 
недвижим имот“.
3. Буква „в“ се изменя така:
„в) за определен период, указан от лицето, 
по молба на което се издава удостоверението.“
§ 9. В чл. 46, ал. 1 след думата „едно“ се 
добавя „лице“.
§ 10. Член 48 се отменя.
Министър-председател: 
Бойко Борисов
Главен секретар на Министерския съвет: 
Веселин Даков
61
РЕШЕНИЕ № 974 
ОТ 31 ДЕКЕМВРИ 2020 Г.
за откриване на процедура за възлагане на 
концесия за морски плаж „Сахара 1“, община 
Варна, област Варна
На основание чл. 8а, 8б, 8г и 8д от Закона за 
устройството на Черноморското крайбрежие, 
§ 24 от преходните и заключителните разпо­
редби към Закона за изменение и допълнение 
на Закона за устройството на Черноморското